EkBass/fiwiki-20250220-pages-articles huggingface dataset:
Gabriella Papadakis

Gabriella Papadakis (s. 10. toukokuuta 1995 Clermont-Ferrand) on ranskalainen jäätanssija ja olympiavoittaja. 166 senttimetriä pitkän Papadakisin parina toimii Guillaume Cizeron. He edustavat Clermont-Ferrand -seuraa.http://www.isuresults.com/bios/isufs00011507.htm Papadakis aloitti taitoluistelun vuonna 1998. Cizeronin kanssa hän on luistellut jo lapsuudestaan asti. Vuonna 2013 he saavuttivat nuorten MM-hopeaa ja kaudella 2014–2015 Grand Prix -finaalin kolmannen tilan. MM-kilpailuista Papadakis ja Cizeron ovat voittaneet kultaa vuosina 2015, 2016, 2018 ja 2019 sekä EM- kilpailuista vuosina 2015–2019. Pyeongchangin olympialaisissa 2018 he saavuttivat hopeaa oltuaan vapaatanssin paras pari mutta hävittyään kokonaistuloksissa 0,79 pistettä johtopaikan rytmitanssissa ottaneelle kanadalaisparille Tessa Virtue / Scott Moir. Pekingin olympialaisissa 2022 Papadakis ja Cizeron voittivat kultaa maailmanennätystuloksella 226,98. Pari ylitti 200 pisteen rajan ensimmäisenä parina maailmassa vuonna 2017, ja he paransivat maailmanennätystä Pekingissä 12. kerran. Papadakisin ja Cizeronin valmentajina toimivat Romain Haguenauer, Marie-France Dubreuil, Patrice Lauzon ja Pascal Denis. == Lähteet == == Aiheesta muualla == Luokka:Ranskalaiset taitoluistelijat Luokka:Jäätanssijat Luokka:Ranskalaiset olympiavoittajat Luokka:Vuonna 1995 syntyneet Luokka:Elävät henkilöt
Ulrik Karl Stierneld

Ulrik Karl Stierneld (12. kesäkuuta 1751 Turku – 9. maaliskuuta 1816 Vallentuna Viitattu 4.4.2016.) oli ruotsalainen upseeri ja aatelinen, joka tuli tunnetuksi vuonna 1775 surmattuaan vastapuolensa Köyliön Kuninkaanlähteellä käydyssä kaksintaistelussa. == Elämä == Turun ruotsalaiseen seurakuntaan syntyneen Ulrik Karl Stierneldin vanhemmat olivat hovioikeuden varapresidenttinä toiminnut ruotsalainen virkamies Lars Stierneld ja hänen ensimmäinen puolisonsa Sara Katarina Hacker. Stierneld oli ylioppilaana Turun ja Uppsalan yliopistoissa, kunnes liittyi armeijaan tykistökadetiksi vuonna 1769. Vuotta myöhemmin hän palveli kuninkaallisen henkirakuunarykmentin korpraalina ja vuodesta 1771 lähtien henkivartiokaartin drabanttina. Kesällä 1775 Ruotsin kuningas Kustaa III teki Suomen vierailun, jonka aikana hän pysähtyi juhannusaattona Köyliön Kuninkaanlähteellä tarkistamssa paikalle leiriytyneen henkirakuunarykmentin harjoitukset. Kuninkaan poistuttua illalla majapaikkaansa, kävivät Stierneld ja toinen henkivartiosotilas Arns Gabriel Grüner kaksintaistelun. He olivat ilmeisesti riitaantuneet tavoitellessaan nuoren paikallisen naisen suosiota. Stierneld selvisi kaksintaistelusta voittajana ja kuollettavia miekaniskuja saanut Grüner haudattiin parin päivän kuluttua Köyliön kirkkoon.Kauko, Saana: ”Kuninkaanlähdettä kannattaa vaalia”, artikkeli teoksessa Köyliist 12: Kansallismaiseman kainalossa, Köyliö-seura ry, Köyliö 2014. ISBN 978-952-68041-2-5. Teoksen verkkoversio Koska kaksintaistelut olivat Ruotsissa kiellettyjä, päätti Stierneld paeta sotaoikeuden tuomiota Venäjälle. Hän palveli aluksi kornettina venäläisessä rakuunarykmentissä, kunnes kesällä 1780 matkusti Keski-Eurooppaan suomalaisen tiedemiehen Anders Lexellin matkakumppanina. Saksassa Stierneld värväytyi luutnantiksi ranskalaiseen Hesse-Darmstadtin jalkaväkirykmenttiin. Vuonna 1784 Stierneld anoi Ranskan kuningatarta Marie Antoinettea pyytämään Kustaa III:lta lupaa palata Ruotsiin, mikä hänelle myönnettiinkin. Stierneld asettui Vallentunan pitäjän Vadan kylästä vuokraamaansa Stora Benhammarin kuninkaankartanoon, kun oli oikeudenkäynnissä menettänyt oman perintötilansa veljelleen. Myöhemmin hän aiheutti huolimattomuudellaan erään torpparin kuoleman ja teki rangaistuksen välttääkseen itsemurhan vuonna 1816. Naimattomana kuollut Stierneld haudattiin Södertäljen Pyhän Ragnhildin kirkon hautausmaalle Hackerin sukuhautaan. Hänen veljensä Samuel Stierneld oli henkivartiosotilas ja myöhempi valtiopäivämies, joka syyllistyi henkirikokseen ampuessaan rengin vuonna 1785. Ulrik Karlin tavoin myös Samuel pakeni ulkomaille. Viitattu 4.4.2016. == Lähteet == Luokka:Ruotsalaiset aateliset Luokka:Ruotsalaiset upseerit Luokka:Itsemurhan tehneet Luokka:Vuonna 1751 syntyneet Luokka:Vuonna 1816 kuolleet
Adam Armstrong

Adam James Armstrong (s. 10. helmikuuta 1997 Chapel House) on englantilainen jalkapalloilija, joka edustaa Englannin Valioliigassa pelaavaa Southamptonia. Pelipaikaltaan Armstrong on hyökkääjä. Armstrong on Newcastle Unitedin kasvatti. Hän debytoi seuran edustusjoukkueen paidassa Englannin valioliigassa maaliskuussa 2014 Fulhamia vastaan.http://us.soccerway.com/players/adam- armstrong/320280/ Armstrong pelasi kaudella 2013–2014 neljä ottelua Valioliigassa ja kaudella 2014–2015 11 ottelua. Kaudeksi 2015–2016 Armstrong siirtyi lainalle Englannin ykkösliigan Coventry Cityyn. Hänet valittiin ykkösliigan elokuun pelaajaksi. Armstrong on sittemmin pelannut lainalla Barnsleyssa, Boltonissa ja Blackburnissa, joista viimeksi mainittu hankki hänet omistukseensa kesällä 2018. Armstrong siirtyi elokuussa 2021 Southamptoniin ja teki paluun Valioliigaan kuuden alemmilla sarjatasoilla pelatun kauden jälkeen. Hän pelasi kausina 2021–2023 Valioliigassa 53 ottelua ja teki niissä neljä maalia. Armstrong oli mukana voittamassa vuonna 2014 alle 17-vuotiaiden Euroopan-mestaruutta ja vuonna 2017 alle 20-vuotiaiden maailmanmestaruutta. Hän teki vuoden 2014 EM-turnauksessa kaksi maalia ja vuoden 2017 MM-turnauksessa yhden. == Saavutukset == Maajoukkuetasolla * Alle 17-vuotiaiden EM-kilpailut: kultaa (2014) * Alle 20-vuotiaiden MM-kilpailut: kultaa (2017) Henkilökohtainen * Englannin ykkösliigan kuukauden pelaaja: elokuu 2015 == Lähteet == Luokka:Englantilaiset jalkapalloilijat Luokka:Vuonna 1997 syntyneet Luokka:Elävät henkilöt
Bell–Lancaster-menetelmä

Bell–Lancaster-menetelmä oli 1800-luvulla suosiota saanut brittiläinen opetusmenetelmä. Siinä huomiota herättävin piirre oli, että vanhemmat oppilaat toimivat apuopettajina ja välittivät saamansa opin nuoremmilleen.Monitorial system. Encyclopædia Britannica.Halila, Aimo: Bell-Lancasterin vuoro- opetusjärjestelmä Suomessa. Idean olivat esittäneet 1700-luvun lopulla Englannissa Robert Raikes ja Intiassa Andrew Bell, mutta metodin viimeisteli ja teki tunnetuksi englantilainen pedagogi Joseph Lancaster (1778 – 1838). == Käyttö Suomessa == Vanhempien oppilaiden käyttö nuorempien opetuksessa oli suomalaisissa kouluissa ollut käytössä jo aiemmin, muun muassa kiertokouluissa. Suomen ensimmäinen Bell–Lancaster-koulu perustettiin Turkuun 1822 John Jacob von Julinin aloitteesta, ensimmäisenä opettajana Pietarissa menetelmään tutustunut maisteri Gabriel Wallenius. Oppilaina oli vain poikia, ja aluksi koulu oli vain suomenkielinen. Vuonna 1825 se muuttui kaksikieliseksi ja yksityiskoulusta valtion ylläpitämäksi ja tuomiokapitulin valvomaksi. Kouluja perustettiin ainakin Vaasaan (1827), Fiskarsiin (1833) ja Helsinkiin.Arkistonmuodostaja: Bell-Lancasterskolan i Vasa Fiskarsin koulut. Fiskarsin museo. Professori Johan Henrik Avellan kirjoitti väitöskirjan Bell-Lancaster-menetelmästä vuonna 1828. Suomessa menetelmää käytettiin myös Kuopioon filosofi Johan Vilhelm Snellmanin aloitteesta 1846 perustetussa Kuopion kaupungin työväen tyttökoulussa. Näitä kouluja sanottiin Suomessa "lankasterikouluiksi".Minna Canthin elämä. Sivistyksen sanomat. Bell–Lancaster-kouluja muutettiin myöhemmin 1860- ja 1870-luvulla kansakouluiksi. == Kirjallisuudessa == Aleksis Kiven romaanissa Seitsemän veljestä (1870) lukutaidon lukkarinkoulussa ensimmäisenä oppinut Eero opettaa vanhempia veljiään lukemaan. Nikolai Gogolin Kuolleissa sieluissa (1842) postimestari kiittää suuresti Lancasterin koulun keskinäiseen toveruuteen perustuvaa opetusjärjestelmää.Gogol, Nikolai: Kuolleet sielut. Suom. Jalo Kalima ja Juhani Konkka; kuv. P. Boklevskij. WSOY Laatukirjat, 1992, s. 172. ISBN 951-0-17902-7 ==Lähteet== ==Kirjallisuutta== * Somerkivi, Urho: Bell- Lancasterin vuoro-opetusjärjestelmä Suomessa. (Väitöskirja.) Helsinki 1952. Luokka:Opetusmenetelmät
Kovan onnen lapsia

Kovan onnen lapsia on Minna Canthin näytelmä vuodelta 1888. Sen julkaisi painettuna Edlund. Se oli Canthin neljäs näytelmä, joka esitettiin näyttämöllä. Sitä aloittaessaan Canthilla oli tarkoitus luoda suuri yhteiskunnallinen näytelmä. Näytelmän keskushahmo on työmies Topra-Heikki, jota Viljo Tarkiainen on kutsunut Suomen kirjallisuuden ensimmäiseksi kommunistiksi. == Käsikirjoitus == Aiempi tutkimus on pitänyt Kaarlo Bergbomin merkitystä näytelmän synnyssä suurena. Minna Maijala on kuitenkin osoittanut, että Canth oli paljon luultua itsenäisempi ja noudatti sitä kirjoittaessaan omia esteettisiä mieltymyksiään. Näytelmästä on säilynyt ennen lopullista käsikirjoitusta viisi versiota. == Vastaanotto == Näytelmän ensiesitys 8. marraskuuta 1888 Suomalaisessa Teatterissa aiheutti suuren kohun, jota Canth hämmästeli Emilie Bergbomille. Esityksiä ei enää jatkettu, sillä sen tapahtumat olivat katsojille liikaa, ja teatterin johto pelkäsi menettävänsä valtion tukirahat. Eritystä paheksuntaa herätti, että köyhä kansa tavoitteli parempaa osaa ja tapahtumat oli sijoitettu silloiseen nykyaikaan. Se saattaisi jopa horjuttaa yhteiskunnan perustuksia, ajateltiin. Seuraava esitys oli vasta vuonna 1904. Vaikka vaikutti siltä, ettei Canth pannut pahakseen esitysten loppumista, hän antoi kuitenkin seuraavan näytelmänsä, ruotsiksi kirjoittamansa Sylvi-näytelmän, Ruotsalaiselle teatterille. ==Lähteet== ==Aiheesta muualla== *Kovan onnen lapsia ladattavana versiona (pdf) Luokka:Vuoden 1888 kirjat Luokka:Minna Canthin näytelmät
Pyhän evankelista Johanneksen kirkko (Sandiway)

Pyhän evankelista Johanneksen kirkko () on Englannin kirkon Chesterin hiippakunnan käyttämä kirkko, joka sijaitsee Sandiwayn kylässä Cheshiressa. Kirkon on suunnitellut arkkitehti John Douglas ja se on Grade II -suojelukohde Historic Englandin listalla. Kirkkomaan portti on myös Douglasin suunnittelema ja suojeltu kohde. == Lähteet == Luokka:Cheshiren rakennukset ja rakennelmat Luokka:Englannin kirkot Luokka:Grade II -luokan rakennukset Englannissa
Ylä-Kainuu

Ylä-Kainuu on Suomussalmen, Hyrynsalmen ja Puolangan kuntien alueella ilmestyvä paikallislehti. Ylä-Kainuu ilmestyy tiistaisin ja torstaisin. Painetun lehden lisäksi Ylä-Kainuu julkaisee päivittäin verkkolehteä. Ylä- Kainuun kustantaja on SLP Kustannus Oy. SLP Kustannuksen julkaisuja Kainuussa ovat myös maakuntalehti Kainuun Sanomat, tilattavat paikallislehdet Sotkamo- lehti ja Kuhmolainen sekä kaupunkilehti Koti-Kajaani. SLP Kustannus Oy on Suomalainen Lehtipaino Oy:n tytäryhtiö. Ylä-Kainuun päätoimittaja on Sirkku Rautio. Vuonna 2014 lehden levikki oli 6 703. Ylä-Kainuulla on yli 21 000 lukijaa. == Historia == Ylä-Kainuun ensimmäinen numero ilmestyi 5. helmikuuta 1965. Lehden kaksi ensimmäistä numeroa jaettiin postin mukana jokaiseen suomussalmelaiseen talouteen. Kolmannesta numerosta lähtien lehti tuli vain tilattuna. Lehti oli aluksi nimeltään Suomussalmi. Kun levikki laajeni Suomussalmen lisäksi Hyrynsalmelle, tuli lehden nimeksi Salmelainen vuonna 1973. Levikkialueen laajennuttua sisältämään myös kolmannen Ylä-Kainuun kunnan Puolangan, otettiin käyttöön nimi Ylä-Kainuu vuonna 1974. == Lähteet == == Aiheesta muualla == * Ylä-Kainuun kotisivut Luokka:Suomalaiset paikallislehdet Luokka:Suomussalmi Luokka:Hyrynsalmi Luokka:Puolanka
Ihmisshakki

thumb|right|Ihmisshakkia Monselicessä, Italiassa. Ihmisshakki on shakin muoto jossa ihmiset toimivat shakkinappuloina. Peliä pelataan tyypillisesti ulkosalla, joko suurella shakkilaudalla tai maassa, ja sitä pelataan usein renessanssimarkkinoilla. Monet ihmisshakkipelit ovat käsikirjoitettuja näytöksiä joita esittävät taistelukohtauksiin koulutetut näyttelijät. Tämän ollessa kyseessä nappuloiden väliset syönnit ovat käsikirjoitettuja taistelukohtauksia. Nappulat voivat myös harjoitella kamppailua keskenään, käyttäen Society for Creative Anachronismin tyylisiä sääntöjä. Italian kaupungissa Marosticassa lähellä Venetsiaa on järjestetty ihmisshakkipeli teemavaatetuksessa joka toisen vuoden syyskuun toisella viikolla jo vuodesta 1923. Peli järjestetään vuonna 1454 pelatun legendaarisen shakkipelin kunniaksi, jonka kaksi miestä pelasi keskenään selvittääkseen kumpi sai kunnian kosia naista johon molemmat olivat rakastuneet. ==Cosplay- ihmisshakki== Vuonna 2004, Metrocon loi ja järjesti maailman ensimmäisen anime-ihmisshakkipelin. Se oli käsikirjoitettu ja sisälsi taistelukohtauksia. Siitä lähtien muissakin animetapahtumissa kuten Anime Boston tai Manifest on ollut cosplay-ihmisshakkia jossa nappulat ovat anime- tai videopelihahmoiksi pukeutuneita ihmisiä. Joissain peleissä on teema (kuten hyvä vastaan paha, Shounen vastaan Shoujo, salatiede vastaan tiede, angst vastaan sokeri). ==Aiheesta muualla== * Ihmisshakkia urbaanissa ympäristössä * Anime Boston cosplay-ihmisshakkia * Kuvia Anime Boston 2007 ihmisshakista * AnimeNEXT cosplay-ihmisshakkia * "George Henry Mackenzie vastaan Eugene Delmar - New York 1879 (esimerkki ihmisshakista vuodelta 1879)", chessgames.com. Viitattu toukokuussa 2013 Luokka:Shakkivariantit
Mark McGwire

Mark David McGwire (s. 1. lokakuuta 1963 Pomona, Kalifornia) on yhdysvaltalainen entinen baseballpelaaja ja nykyinen valmentaja. 16-vuotisella pääsarjaurallaan McGwire edusti MLB-liigan Oakland Athleticsia ja St. Louis Cardinalsia. Hän oli yksi aikakautensa pelätyimmistä lyöjistä, ja tuli muun muassa valituksi 12 kertaa sarjan tähdistöotteluun. Kaudella 1998 McGwire teki MLB:n uuden ennätyksen yhden kauden kunnarien määrässä (70). Ennen ammattilaisuraansa McGwire pelasi Etelä-Kalifornian yliopiston joukkueessa, ja voitti myös olympiahopeaa vuoden 1984 olympialaisissa kotiseudullaan Los Angelesissa. Vuonna 2010 McGwire tunnusti käyttäneensä uransa aikana suoritusta parantavia aineita. ==Saavutukset== * World Series -mestari (pelaajana 1989, valmentajana 2011) * 12-kertainen tähdistöpelaaja (1987−1992, 1995−2000) * American Leaguen vuoden tulokas (1987) * Olympiahopeaa (1984) ==Lähteet== Luokka:Yhdysvaltalaiset baseballpelaajat Luokka:Yhdysvaltalaiset olympiamitalistit [[Luokka:Yhdysvaltalaiset baseballvalmentajat][ Luokka:Vuonna 1963 syntyneet Luokka:Elävät henkilöt
SS Cosmos

Società Sportiva Cosmos on jalkapalloseura Serravallen kunnasta Pohjois- San Marinosta. Se pelaa San Marinon korkeimmalla sarjatasolla Campionato Sammarinese di Calciossa. San Marinon mestaruuden Cosmos on voittanut vuonna 2001. Cosmos on pelannut kertaalleen Euroopan sisäisissä kilpailuissa Eurooppa-liigan edeltäjässä UEFA Cupissa. Tämä tapahtui kaudella 2001–2002, jolloin se hävisi karsintakierroksella itävaltalaiselle Rapid Wienille yhteismaalein 3–0. ==Lähteet== Luokka:Sanmarinolaiset jalkapalloseurat
Nisa

Nisa voi tarkoittaa: === Paikkoja === * Nısa, kylä Azerbaidžanissa * Nisa (Turkmenistan), arkeologinen kohde Turkmenistanissa * Nisa (Iran), kylä * Nisa (Portugal), kunta === Muita merkityksiä === * Al-Nisa’, Koraanin 4. suura * Nisa (kauppaketju), itsenäisten vähittäiskauppiaiden brändi * Nisa Soraya, suomalainen iskelmälaulaja ** Nisa, laulajan esikoisalbumi vuodelta 1982
FC Domagnano

Football Club Domagnano on jalkapalloseura Domagnanon kunnasta Keski-San Marinosta. Se pelaa San Marinon korkeimmalla sarjatasolla Campionato Sammarinese di Calciossa. San Marinon mestaruuden Domagnano on voittanut neljästi vuosina 1989, 2002, 2003 ja 2005. Euroopan sisäisissä kilpailuissa Domagnano on pelannut useita kertoja. Ensimmäisen kerran seura pelasi Eurooppa-liigan edeltäjässä UEFA Cupissa kaudella 2002–2003, jolloin hävisi karsintakierroksella tšekkiläiselle FK Viktoria Žižkoville yhteismaalein 5–0. Seuraavalla kaudella se hävisi samalla kierroksella venäläiselle FK Torpedo Moskova yhteismaalein 9–0. Kaudella 2005–2006 Domagnano hävisi slovenialaiselle NK Domžalelle 8–0 UEFA Cupin ensimmäisellä karsintakierroksella. ==Lähteet== Luokka:Sanmarinolaiset jalkapalloseurat
SC Faetano

Società Calcio Faetano on jalkapalloseura Faetanon kunnasta Itä-San Marinosta. Faetano pelaa San Marinon korkeimmalla sarjatasolla Campionato Sammarinese di Calciossa. San Marinon mestaruuden Faetano on voittanut vuosina 1986, 1991 ja 1999. Euroopan sisäisissä kilpailuissa se on pelannut Eurooppa-liigan kaudella 2010–2011, jolloin se hävisi georgialaiselle FC Zestaponille yhteismaalein 5–0. ==Lähteet== Luokka:Sanmarinolaiset jalkapalloseurat
Taneti Maamau

Taneti Maamau (s. 16. syyskuuta 1960http://www.president.gov.ki/president- taneti-maamau/ ) on kiribatilainen poliitikko. Hän on toiminut maansa presidenttinä maaliskuusta 2016 alkaen. Maamaun edeltäjä toivoi kiribatilaisten saava pakolaisaseman, kun ilmastonmuutoksen aiheuttama merenpinnan nousu tekee saarista asuinkelvottomia, mutta Maamau on esitellyt jopa 20 vuotta pitkiä investointisuunnitelmia. == Lähteet == Luokka:Kiribatin presidentit Luokka:Vuonna 1960 syntyneet Luokka:Elävät henkilöt
Adrian Hasler

Adrian Hasler (s. 11. helmikuuta 1964) on liechtensteinilainen poliitikko. Hän toimi maansa pääministerinä vuodesta 2013 vuoteen 2021. == Lähteet == == Aiheesta muualla == Luokka:Liechtensteinin pääministerit Luokka:Vuonna 1964 syntyneet Luokka:Elävät henkilöt
Albert Pujols

José Alberto Pujols Alcántara (s. 16. tammikuuta 1980 Santo Domingo, Dominikaaninen tasavalta) on dominikaanis-yhdysvaltalainen baseballpelaaja, joka edustaa Major League Baseball -sarjassa (MLB) pelaavaa Los Angeles Dodgersia. Sitä ennen hän pelasi 11 kautta St. Louis Cardinalsissa ja 10 kautta Los Angeles Angelsissa. Hänet on valittu kolmena vuotena National Leaguen (NL) arvokkaimmaksi pelaajaksi ja kymmenen kertaa MLB:n tähdistöotteluun. Cardinals valitsi Pujolsin vuoden 1999 MLB:n varaustilaisuudessa 13. kierroksella. Kaudella 2001 hänet valittiin yksimielisesti NL:n vuoden tulokkaaksi. Pujols voitti Cardinalsissa World Seriesin vuosina 2006 ja 2011. Hän solmi kauden 2011 jälkeen Angelsin kanssa vapaana pelaajana yhden urheiluhistorian rahakkaimmista pelaajasopimuksista, kestoltaan kymmenen vuotta ja arvoltaan 254 miljoonaa dollaria. 16-vuotiaana perheensä kanssa kotimaastaan Dominikaanisesta tasavallasta Yhdysvaltoihin muuttanut Pujols sai Yhdysvaltain kansalaisuuden vuonna 2007. Luokka:Dominikaanilaiset baseballpelaajat Luokka:Vuonna 1980 syntyneet Luokka:Elävät henkilöt
Aukottoman portin puomi

Aukottoman portin puomi (kiin. Wúménguān) on Kiinassa 1200-luvulla laadittu chán- eli zenbuddhalainen kirja. Teos koostuu neljästäkymmenestäkahdeksasta perinteisestä kōanista (gōng'àn) eli eräänlaisesta arvoituksesta, joita seuraavat kirjoittaja Wúmén Huìkāin kommentaarit. Teoksen nimi voi tarkoittaa myös ’Wúménin puomia’. Kai Nieminen on suomentanut teoksen kiinalaisesta alkutekstistä japaninkielisiä käännöksiä ja uudenaikaisia kommentaareja apuna käyttäen. Teos ilmestyi vuonna 2011 Basam Booksin kustantamana. Nieminen käyttää nimien suomennoksessa ensisijaisesti Wade–Gilesin järjestelmää. Aiemmin teos on ilmestynyt Tay Hyen suomennoksena 1995 nimellä Portiton portti. == Lähteet == * * == Aiheesta muualla == * Gateless Gate. Luokka:Zen Luokka:Buddhalaiset kirjoitukset Luokka:Kiinalaiset kirjat Luokka:1200-luvun kirjat
Kazakstanin kaivosteollisuus

Kazakstanin kaivosteollisuus on kansantaloudellisesti merkittävä toimiala. 2010-luvun alussa Kazakstan tuotti johtavana maana 36% maailman uraanista, toiseksi eniten kromiittia, 16% maailmantuotannosta, neljänneksi eniten ensimmäisen tuotantovaiheen titaania, 11% maailmantuotannosta, 8% maailman kadmiumista, 3% maailman magnesiumista sekä maailman viidenneksi eniten reniumia, 6% maailmantuotannosta. Merkittäviä kaivosyhtiöitä ovat Eurasian Natural Resources Corp plc, joka on brittiläinen alumiinin, teräsmetalliseosten ja rautamalmin tuottaja sekä Kazakhmys plc, joka on myös brittiläinen ja tuottaa kuparia sekä sinkkiä sekä Kazakstanin valtion Kazatomprom, joka tuottaa uraania ja harvinaisia metalleja. Lisäksi merkittävä toimija, on Kazzinc, jonka enemmistön omistaa sveitsiläinen Glencore International Luokka:Kaivosteollisuus Kaivosteollisuus
George Raft

George Raft, alkuperäinen nimi George Ranft, (26. syyskuuta 1901 New York, Yhdysvallat – 24. marraskuuta 1980 Los Angeles, Yhdysvallat) oli yhdysvaltalainen näyttelijä ja tanssija. ==Ura== Raft oli alun perin Broadwayn tanssija, jonka näyttelijänura alkoi vuonna 1929 kestäen puolen vuosisadan ajan. Raft teki läpimurtoroolinsa päähenkilön aisaparina, ”Little Boy” Guino Rinaldona klassikkoelokuvassa Arpinaama (1932). Elokuva käynnisti Raftin kuuluisat romanttisen gangsterin roolityypit (huhujen mukaan Raftilla oli myös alamaailman suhteita oikeassa elämässä), joiden ansiosta hän oli yksi tunnetuimpia valkokankaan ”kovanaamoja” 1930-ja 1940-luvulla. Raft nähtiin tämän jälkeen mm. elokuvissa Bowery (1933), Vaarojen laiva (1937), Ehdonalaisesti vapauteen (1938), He ajavat öisin (1940), Rohkeita otteita (1946) sekä Polttavat katukivet (1954). Raft torjui elokuvien Maltan haukka (1941), High Sierra (1941) ja Casablanca (1942) pääosat, joista tuli sittemmin Humphrey Bogartin elämänsä roolit. Raft teki eräänlaisen comebackin rikollispomona maailman hauskimmaksi komediaksi äänestetyssä filmissä Piukat paikat (1959). Elokuva- ja televisio-esiintymisiä kertyi kaiken kaikkiaan noin 80. Hän sai uraltaan kaksi tähteä Hollywood Walk of Famelle. Vuonna 1961 valmistui Raftista kertova elämäkertaelokuva Gangstereiden vallassa (The George Raft Story), jossa Raftia näytteli Ray Danton, ja naispääosissa nähtiin Jayne Mansfield ja Julie London. == Yksityiselämä == Raft oli naimisissa Grace Mulrooneyn kanssa vuosina 1923–1970. Hän sairastui leukemiaan ja oli kuollessaan 79-vuotias. Luokka:Vuonna 1901 syntyneet Luokka:Vuonna 1980 kuolleet Luokka:Yhdysvaltalaiset näyttelijät
Oleg Kuleba

Oleg Kuleba on itsenäisten valtioiden yhteisön pysyväisluoteinen vaalitarkkailun varajohtaja, joka käytännössä antaa lausuntoja vaalitarkkailuun liittyen. Lausunnot ovat joskus osittain vastakkaisia Euroopan turvallisuus- ja yhteistyöjärjestön ihmisoikeuksien ja demokraattisten instituutioiden toimiston vaalitarkkailujen vaihtuvien johtajien lausunnoille. https://www.youtube.com/watch?v=EC5arH8zxK0 ==Lähteet== Luokka:Vaalitarkkailu Luokka:Itsenäisten valtioiden yhteisö
Luettelo Barbadoksen pääministereistä

Tämä on luettelo Barbadoksen pääministereistä. Järjestys Pääministeri (Syntynyt-kuollut) Kuva Virassa Puolue Aloitti Lopetti 1 Errol Barrow (1920–1987) 30\. lokakuuta 1966 8. syyskuuta 1976 Barbadoksen demokraattinen työväenpuolue 2 Tom Adams (1931–1985) 8\. syyskuuta 1976 11. maaliskuuta 1985 (kuoli virassa) Barbadoksen työväenpuolue 3 Bernard St. John (1931–2004) 11\. maaliskuuta 1985 29. toukokuuta 1986 Barbadoksen työväenpuolue (1) Errol Barrow (1920–1987) 29\. toukokuuta 1986 1. kesäkuuta 1987 (kuoli virassa) Barbadoksen demokraattinen työväenpuolue 4 Erskine Sandiford (1937–2023) 1\. kesäkuuta 1987 7. syyskuuta 1994 Barbadoksen demokraattinen työväenpuolue 5 Owen Arthur (1949–2020) 7\. syyskuuta 1994 16. tammikuuta 2008 Barbadoksen työväenpuolue 6 David Thompson (1961–2010) 16\. tammikuuta 2008 23. lokakuuta 2010 (kuoli virassa) Barbadoksen demokraattinen työväenpuolue 7 Freundel Stuart (1951–) 23\. lokakuuta 2010 29. toukokuuta 2018 Barbadoksen demokraattinen työväenpuolue 8 Mia Mottley (1965–) 29\. toukokuuta 2018 Barbadoksen työväenpuolue Luokka:Barbadoslaiset poliitikot Barbados
Kämy Kämäräinen

Kari ”Kämy” Kämäräinen (s. 1966) on Joensuussa syntynyt muusikko, joka tunnetaan parhaiten Neljän Ruusun rumpalina. Hän on kuulunut yhtyeeseen sen perustamisesta alkaen. Ensin nimellä Talouskukkaro tunnettu kokoonpano osallistui rockin SM-kisoihin vuonna 1983 ja sijoittui neljänneksi. Vuonna 1985 yhtyeen nimi vaihdettiin Neljäksi Ruusuksi. == Ura == Kämy Kämäräinen aloitti soittamisen 13-vuotiaana. 1980–1985 hän opiskeli Joensuun musiikkiopistossa soittaen myös musiikiopiston sinfoniaorkesterissa ja Joensuun puhallinorkesterissa lyömäsoittimia. Hän teki vuosina 1983–1987 paljon tanssikeikkoja ravintoloissa (vierailijoita: Kari Tapio, Danny ja Armi, Tuulikki Eloranta ja Eino Grön). Kämäräinen muutti Joensuusta Helsinkiin 1990-luvun puolivälissä. Kämy esiintyi vuonna 1999 ilmestyneessä elokuvassa Pitkä kuuma kesä The Hectorsin jäsenenä. Kämäräinen soitti rumpuja vanhalla ylioppilastalolla esitetyssä Flamenco Pop -musiikki- ja tanssiesityksessä vuonna 2000. Vuonna 2007 Kämy muutti Salon Pertteliin. Neljän Ruusun pitäessä neljän vuoden soittotaukoa Kämy kiersi useilla Jaakko Teppo -musikaalikiertueilla. Neljän Ruusun esiintyessä Salon iltatorilla vuonna 2015 Ilkka Alanko esitteli Kämyn Salon "omana poikana" tuhansien ihmisten hurratessa Kämylle kesken Neljän Ruusun keikan. == Diskografia == === Neljä Ruusua === Studioalbumit * Neljä Ruusua (1987) * Kasvukipuja (1987) * Hyvää päivää (1989) * Hyvää yötä Bangkok (1990) * Haloo (1992) * Pop-uskonto (1993) * Mood (1996) * Not for Sale (1997) * Uusi aalto (1999) * Valuva taivas (2001) * Karelia Express (2004) * Ensi-ilta (2006) * Katkera kuu (2012) * Euforia (2015) * Mustia ruusuja (2018) === Reagan === * Reagan – Reagan 2003 === Kaukolasipartio === * Viihteen Etuvartio 2013 === The Tensions === * Feel The Tensions 2013 == Jaakko Teppo -kiertueet == Kämy Kämäräinen oli mukana Jaakko Tepon elämäntyöhön pohjautuvilla valtakunnallisilla kiertueilla. * 2009–2010, Onnen kerjäläiset Jaakko Teppo, musikaali * 2011–2012, Jaakko Teppo goes to Mallorca, kansanmusikaali * 2013, Jaakko Teppo Huumorin ytimessä, elämäkertashow == Kirjallisuutta == * == Lähteet == == Aiheesta muualla == * kamykamarainen.com * neljaruusua.fi * Jaakko Teppo - Huumorin ytimessä - 60-vuotiskiertue Luokka:Suomalaiset rumpalit Luokka:Neljä Ruusua Luokka:Vuonna 1966 syntyneet Luokka:Elävät henkilöt
Basinetti

Basinetti tai Bascinet (, kulho) on myöhäiskeskiaikainen kypärämalli. Basinetti kehittyi patakypärästä, jonka se vähitellen syrjäytti taistelukäytössä 1300-luvulla. Suosio johtui luultavasti siitä, että basinetti oli patakypärää kevyempi ja siinä oli visiiri, jonka saattoi nostaa ylös, kun tarvitsi nähdä paremmin. Visiiri oli joko suippokärkinen tai pyöreä, ja basinettiin liitettiin usein rengashaarniskakaulus eli camail, joka suojasi kaulaa, niskaa ja hartioita. Rengashaarniska korvattiin 1400-luvulla metallilevyillä. == Lähteet == == Aiheesta muualla == Luokka:Varusesineet Luokka:Kypärät
Kazakstanin parlamenttivaalit 1995

Mažiliksen vaalit 1995 järjestettiin ensimmäisen vaalikierroksen osalta 9. joulukuuta 1995, ja toisen vaalikierroksen osalta 23. joulukuuta 1995. 67 valtiopäiväpaikasta sai 25 Kazakstanin kansan yhtenäisyyden puolue. Vaalit perustuivat siihen, että maaliskuussa 2014 valitut 177 valtiopäiväedustajan valtiopäivät julistettiin Kazakstanin korkeimman oikeuden toimesta mitättömiksi, minkä vuoksi Kazakstanin tasavallan presidentti Nursultan Nazarbajev julisti uudet vaalit. 30. elokuuta 1995 hyväksyttiin perustuslakiin suoralla kansanäänestyksellä muutos, jonka mukaan oli valittava aikaisempaa vähälukuisempi valtiopäivien alahuone. 2. lokakuuta 1995 presidentti ilmoitti vaalipäiviksi 9. joulukuuta ja 23. joulukuuta 1995. 9\. joulukuuta 1995 todettiin 41 ehdokkaan tulleen valituksi, 23. joulukuuta todettiin 13 muun tulleen valituksi. 4. helmikuuta 1996 todettiin lisäksi 13 viimeisen tulleen valituiksi. Oppositiosta ei osallistuttu vaaleihin. 30. tammikuuta 1996 järjestettiin ensimmäinen täysistunto. Naisia oli valittu yhdeksän. http://www.parlam.kz/ru/mazhilis/history Luokka:Kazakstanin vaalit Luokka:Vuoden 1995 vaalit == Lähteet ==
Kazakstanin parlamenttivaalit 1999

Mažiliksen vaalit 1999 järjestettiin 17. syyskuuta ja 10. lokakuuta 1999 Kazakstanin presidentin 7. heinäkuuta 1999 antaman asetuksen perusteella. Kymmenen edustajaa valittiin kansallisilta puoluevaalilistoilta 10. lokakuuta samoin kuin myös 20 muuta, jotka olivat saaneet enemmistön äänistä enemmistövaalipiireissä. 47 muuta valittiin 24. lokakuuta vaalien toisella kierroksella. Kazakstanin keskusvaalilautakunta vaati uusia vaaleja 67 piirissä Atyraun kaupungissa, Etelä-Kazakstanin alueella ja Džambulin alueella. Kazakstanin vaalilait eivät sallineet alkuperäisten ehdokkaiden olla ehdolla enää samoissa vaalipiireissä. Naisia valittiin kahdeksan. http://www.parlam.kz/ru/mazhilis/history Luokka:Kazakstanin vaalit Luokka:Vuoden 1999 vaalit == Lähteet ==
Kazakstanin parlamenttivaalit 2004

Mažilisin vaalit 2004 järjestettiin 19. syyskuuta 2004. Useista puolueista muodostunut kokoomuspuolue, Isänmaa, joka nykyään on Nur Otan, sai 42 paikkaa 77:stä. Naisia valittiin kahdeksan.http://www.parlam.kz/ru/mazhilis/history Vaali oli viimeinen, jossa 67 valtiopäiväedustajaa valittiin enemmistövaalilla piiritasoisista vaalipiireistä. Puolueet ja yhteenliittymät - blokit valtakunnallinen puoluevaalilista enemmistövaali ensimmäisellä vaalikierroksella enemmistövaali toisella vaalikierroksella enemmistövaali ja suhteellinen vaali yhteensä osuus Otan 7 26 9 42 54,5% Kazakstanin demokraattinen puolue Ak Žol 1 1 1,3% Asar 1 2 1 4 5,2% Kazakstanin agraaripuolue ja Kazakstanin kansalaispuolue 1 9 1 11 14,2% CPK-DCK Demokraattinen puolue 1 1 1,3% Aul Kazakstanin isänmaallisten puolue Kazakstanin kommunistinen kansanpuolue Ruhanijat-puolue sitoutumattomat 8 10 18 23,4% yhteensä 10 45 22 77 100,0% Lähde: Office for Democratic Institutions and Human Rights REPUBLIC OF KAZAKHSTAN PARLIAMENTARY ELECTIONS 19 September and 3 October 2004 OSCE/ODIHR Election Observation Mission Report, page 24 == Lähteet == Luokka:Vuoden 2004 vaalit Luokka:Kazakstanin vaalit
Agnes (novelli)

Agnes on Minna Canthin novelli, joka sai ensijulkaisunsa kirjoittamisvuonnaan 1892 kokoelmassa Novelleja 2O. E. Tudeer, Minna Canthin novellikokoelma Valvoja 1892. S. 567–572 (Wikiaineistossa). Sen aiheena ovat naisen vapaudenkaipuun ilmenemismuodot. Otava julkaisi novellin kokoelmassa Novelleja 2. Sittemmin novelli on ilmestynyt myös itsenäisenä satasivuisena versiona (1911). Vuonna 1983 Karisto julkaisi sen yhteisniteenä Kauppa-Lopon ja eräiden muitten teosten kanssa, ja vuonna 1999 SKS julkaisi sen yhdessä Kauppa-Lopon kanssa. Se on ilmestynyt myös Canthin Valituissa teoksissa ja Kootuissa teoksissa. Novellin Agnes nimihenkilö elää kaksoiselämää, osittain Pietarissa ylläpidettynä naisena ja osittain kotona. Hän rohkaisee arastelevaa kertojaminää: "Pieni kiihoitus avioliitossa on suuresta tärkeydestä, levollinen jokapäiväisyys on rakkauden kuolema." Canthista lisensiaattityön tehnyt Riitta Uosukainen toteaa: "Naispäähenkilö nakkaa siinä sopivalla tavalla päätään pystyyn." Päähenkilö on Canthin sankarittarista kaikkein modernein. Novellin keskeinen teema on traaginen vapaudenhalu. Se saa Agneksen ryhtymään ylläpidetyksi naiseksi.Pekka Matilainen, Minna Canth raivasi tien, Yliopisto-lehti 8/97Minna Maijala, Minna Canth, Sukupuolentutkimuslaitos, Helsinki.fi Canth aloitti Agneksen dramatisoinnin noin vuonna 1896, mutta muokkaustyö näytelmäksi jäi kesken. Keskeneräisenä se ilmestyi teoksessa Suomalainen näyttämö 18 13/10 72 – 18 13/10 97 (Suomalaisen Kirjallisuuden Seura, 1897). Suomen Kansallisteatteri lahjoitti käsikirjoituksen 2011 Suomalaisen Kirjallisuuden Seuran kirjallisuusarkistolle, ja sitä säilytetään siellä Minna Canthin arkistossa.Agnes, Minnan Salonki ==Lähteet== ==Aiheesta muualla== *Agnes Project Runebergissa (useita tallennusmuotoja) Luokka:Minna Canthin teokset Luokka:Suomalaiset kirjat Luokka:Novellit Luokka:Vuoden 1892 kirjat
Tetrahydrofurfuryylialkoholi

Tetrahydrofurfuryylialkoholi (C5H10O2) on alkoholeihin ja heterosyklisiin eettereihin kuuluva orgaaninen yhdiste. Yhdistettä voidaan käyttää muun muassa liuottimena, polymeerien raaka-aineena ja muiden orgaanisten yhdisteiden valmistuksessa. Yhdisteestä käytetään myös nimiä tetrahydro-2-furyylimetanoli, tetrahydro-2-furaanimetanoli, tetrahydro-2-furaanikarbinoli ja 2-hydroksimetyylioksolaani. == Ominaisuudet == Huoneenlämpötilassa tetrahydrofurfuryylialkoholi on väritöntä ja hajutonta nestettä. Yhdiste liukenee erittäin hyvin veteen sekä useaan orgaaniseen liuottimeen kuten etanoliin, dietyylieetteriin, asetoniin, kloroformiin ja bentseeniin. Tetrahydrofurfuryylialkoholi hapettuu suhteellisen helposti ilman vaikutuksesta tetrahydrofurfuraaliksi. Tämän vuoksi sen joukkoon voidaan lisätä hapettumista estäviä aineita. Hapettumisen lisäksi yhdiste reagoi myös muilla alkoholeille tyypillisillä tavoilla, esimerkiksi se muodostaa estereitä reagoidessaan karboksyylihappojen tai karboksyylihappojohdannaisten kanssa. Kuumennettaessa tetrahydrofurfuryylialkoholia alumiinioksidin tai fosforipentoksidin toimiessa katalyyttinä muodostuu dihydropyraania. Yhdisteen rengasrakenne voidaan hajottaa katalyyttisesti vedyttämällä tai asetolyysillä. Vedytettäessä muodostuu 1,5-pentaanidiolia ja asetolyysillä eli reaktiolla etikkahappoanhydridin kanssa sinkkikloridin toimiessa katalyyttinä muodostuu hydrolyysin jälkeen 1,2,5-pentaanitriolia.R. H. Kottke: Furan Derivatives, Kirk-Othmer Encyclopedia of Chemical Technology, John Wiley & Sons, New York, 2000. Viitattu 5.4.2016H. E. Hoydonckx & W. M. Van Rhijn, W. Van Rhijn, D. E. De Vos & P. A. Jacobs: Furfural and Derivatives, Ullmann's Encyclopedia of Industrial Chemistry, John Wiley & Sons, New York, 2007. Viitattu 5.4.2016 : Tetrahydrofurfuryylialkoholi on optisesti aktiivinen yhdiste ja sen S(+)-enantiomeerin ominaiskiertokyky nitrometaaniliuoksessa on +14,9. == Valmistus ja käyttö == Tetrahydrofurfuryylialkoholia voidaan valmistaa pelkistämällä furfuraalia tai furfuryylialkoholia vedyttämällä. Katalyyttinä käytetään Raney-nikkeliä tai jotain muuta nikkeliin pohjautuvaa katalyyttiä ja se tapahtuu 50-100 °C:n lämpötilassa. Tetrahydrofurfyryylialkoholia käytetään runsaasti liuottimena ja sen etuja ovat korkea kiehumispiste ja alhainen myrkyllisyys. Se liuottaa muun muassa maaleja ja lakkoja, mihin tarkoitukseen sitä käytetään esimerkiksi autoteollisuudessa. Se liuottaa myös useita hartseja, rasvoja ja selluloosaestereitä sekä -eettereitä. Lisäksi yhdistettä käytetään kankaiden ja nahkojen värjäyksessä, puhdistusaineissa, liuottimena rikkaruoho- ja hyönteismyrkkyvalmisteissa, jäätymistä estävänä aineena, hydraulisena nesteenä, lääkeaineiden valmistuksessa, polymeerien valmistuksessa sekä muovien pehmentiminä käytettävien esterien valmistamiseen. == Lähteet == ==Aiheesta muualla== * *Human Metabolome Database (HMDB): Tetrahydro-2-furanmethanol *ChemBlink: Tetrahydrofurfuryl alcohol *Inchem: 2-Furanmethanol, tetrahydro CAS N°: 97-99-4 (pdf) Luokka:Alkoholit Luokka:Eetterit Luokka:Heterosykliset yhdisteet Luokka:Liuottimet
Kalifornian yliopisto (San Diego)

Kalifornian yliopisto (San Diego) (engl. University of California, San Diego, lyhennettynä UCSD tai UC San Diego) on marraskuussa 1960Campus Timeline UCSD. Viitattu 5.4.2016 perustettu yliopisto San Diegon kaupungissa Kalifornian osavaltiossa, Yhdysvalloissa. Yliopisto kuuluu yhtenä kampuksena Kalifornian yliopistojärjestelmään. Yliopistossa on yli 30 000 opiskelijaa. Yliopiston rehtorina vuodesta 2012 on toiminut Pradeep Khosla.Gardener, Michael: New UCSD Leader's Salary Draws Fire U-T San Diego 16.5.2012. Viitattu 5.4.2016. Yliopiston tutkijat tai siellä opiskelleet henkilöt ovat voittaneet 20 Nobel- palkintoa.University of California Nobel Laureates . University of California. Viitattu 5.4.2016. == Historiaa == Kalifornian yliopiston San Diegon kampuksen ensimmäiseksi rehtoriksi nimitettiin 1961 ydinpommin kehittämiseen osallistunut fyysikko Herbert York. Hänen jälkeensä kanslerina toimi vuodesta 1964 historian professori John Galbraith. Galbraithin kaudella avattiin yliopiston kirjasto. ===Rehtorit=== * 1961–1964 Herbert York * 1964–1968 John Semple Galbraith * 1968–1970 William J. McGill * 1970–1972 Herbert York * 1972–1980 William D. McElroy * 1980–1995 Richard C. Atkinson * 1995–2003 Robert C. Dynes * 2004–2012 Marye Anne Fox * 2012- Pradeep Khosla (2012) == Lähteet == ==Aiheesta muualla== * rehtori Pradeep Khoslan elämäkerta UCSD. Luokka:Kalifornian yliopistot ja korkeakoulut Luokka:San Diegon rakennukset ja rakennelmat
Electron (kantoraketti)

Electron on pieni kantoraketti. Sen kapasiteetti on 150 kg 500 km kiertoradalle. Rakettia valmistaa ja operoi Rocket Lab -yritys. == Historia == Maaliskuussa 2016 Rocket Lab ilmoitti saaneensa Rutherford-moottorin koepolton suoritettua. Ensimmäinen koelento tapahtui vuonna 2017. Rocket Lab kehittää Electron-raketin ensimmäisen vaiheen talteenottoa; marraskuussa 2020 onnistui ensimmäisen kerran hallittu laskeutuminen mereen. == Rakenne == Raketin ensimmäisessä vaiheessa on 9 Rutherford-moottoria ja toisessa vaiheessa 1 tyhjiökäyttöön muunneltu versio. Raketin halkaisija on noin 1 metri ja korkeus 20 metriä. Raketin runko on hiilikuitua. Electron-raketin ensimmäisen vaiheen talteenottossa vaihe hidastaa aluksi nopeuttaan laskuvarjolla. Laskuvarjon varassa laskeutuva vaihe poimitaan helikopterilla talteen kesken putoamisen. == Rutherford-moottori == Raketin uudet Rutherford-moottorit käyttävät ajoaineena RP-1:tä ja LOX:ia. Yhden moottorin työntövoima on 22 kN. Moottorit ovat suurelta osin valmistettu 3d-tulostamalla elektronisädesulatus- menetelmällä. Lisäksi uutta on akkukäyttöisten sähkömoottorien käyttö ajoaineen syöttämiseen. Tyhjäksi käytettyjä akkuja pudotetaan matkasta lennon aikana. == Lähteet == == Aiheesta muualla == * Home page *Rocket Lab: the Electron, the Rutherford, and why Peter Beck started it in the first place – spaceflightinsider Luokka:Kantoraketit
Steve Cummings

Englanti Stephen Philip "Steve" Cummings (s. 19. maaliskuuta 1981 Clatterbridge, Merseyside) on englantilainen maantiepyöräilijä, joka kilpaili ammattilaisena vuosina 2005–2019. Cummings aloitti ratapyöräilijänä ja sai hopeaa Ateenan 2004 kesäolympialaisten ratapyöräilyn joukkuetakaa-ajossa. Hän voitti saman lajin maailmanmestaruuden 2005 ja sai MM-hopeaa 2006. Kansainyhteisön kisoissa 2006 hän saavutti kultaa joukkuetakaa-ajossa ja pronssia henkilökohtaisessa takaa-ajossa. Cummings aloitti maantiepyöräilyn ammattilaisuransa Landbouwkrediet–Colnago-tallissa, jota edusti 2005–2006. Hän ajoi Discovery Channelissa 2007, Barloworldissa 2008–2009, Team Skyssa 2010–2011, BMC Racing Teamissa 2012–2014 ja vuosina 2015–2019 MTN-Qhubeka / Dimension Data -joukkueessa. Aktiiviuransa jälkeen hän on työskennellyt apulaisjoukkueenjohtajana Ineos Grenadiers -tallissa. Cummings voitti etapin Espanjan ympäriajossa 2012 sekä Ranskan ympäriajossa 2015 ja 2016. Hän voitti Britannian ympäriajon kokonaiskilpailun 2016. Hän voitti Britannian- mestaruuden sekä aika-ajossa että maantieajossa 2017. == Saavutuksia == Lähteet: Cycling Archives, Pro Cycling Stats === Ratapyöräily === ;2004 :Olympialaiset, joukkuetakaa-ajossa hopeaa ;2005 :Maailmancup, Manchester, joukkuetakaa-ajon voitto :MM-kilpailut, joukkuetakaa-ajossa kultaa :Joukkuetakaa-ajon Britannian-mestaruus ;2006 :Kansainyhteisön kisoissa 2006, joukkuetakaa-ajossa kultaa, henkilökohtaisessa takaa-ajossa pronssia :MM- kilpailut, joukkuetakaa-ajossa hopeaa :Joukkuetakaa-ajon Britannian-mestaruus ;2007 Maailmancup, Sydney ja Peking, joukkuetakaa-ajon voitto === Maantiepyöräily === ;1999 :Maantieajon junioreiden Britannian-mestaruus ;2006 :Trofeo Laigueglia, toinen ;2008 :Giro della Provincia di Reggio Calabria, kokonaiskilpailussa toinen, 2. etapin voitto :Tanskan ympäriajo, kokonaiskilpailussa toinen :Olympialaiset, aika-ajossa yhdestoista :Coppa Bernocchi, voitto :Britannian ympäriajo, kokonaiskilpailussa toinen ;2009 :Giro del Capo III, voitto ;2011 :Volta ao Algarve, 3. etapin voitto :Britannian ympäriajo, kokonaiskilpailussa toinen ;2012 :Espanjan ympäriajo, 13. etapin voitto :Pekingin ympäriajo, 5. etapin voitto ;2014 :Dubai Tour, kokonaiskilpailussa toinen :Välimeren ajo, kokonaiskilpailun ja 4. etapin (aika-ajo) voitto ;2015 :Trofeo Andraitx, voitto :Tirreno–Adriatico, kokonaiskilpailussa kuudes :Ranskan ympäriajo, 14. etapin voitto :MM- kilpailut, aika-ajossa neljästoista ;2016 :Tirreno–Adriatico, 4. etapin voitto :Baskimaan ympäriajo, 3. etapin voitto :Critérium du Dauphiné, 7. etapin voitto :Ranskan ympäriajo, 7. etapin voitto :Britannian ympäriajo, kokonaiskilpailun voitto ;2017 :Aika-ajon Britannian-mestaruus :Maantieajon Britannian-mestaruus :Giro della Toscana, 1. etapin voitto ==Lähteet== ==Aiheesta muualla== Luokka:Elävät henkilöt Luokka:Vuonna 1981 syntyneet Luokka:Brittiläiset olympiamitalistit Luokka:Englantilaiset maantiepyöräilijät Luokka:Englantilaiset ratapyöräilijät
Heikki Alho

Heikki Johannes Alho (19. huhtikuuta 1937 Uusikaupunki – 30. joulukuuta 2021 Turku) oli suomalainen näyttelijä. Hän teki työuransa pääosin Turun kaupunginteatterissa. ==Elämä ja ura== Heikki Alhon vanhemmat olivat seppä Aarne Alho ja Martta Randelin. Hän aloitti näyttelijän uransa harjoittelijana Uudenkaupungin Teatterissa kaudella 1954–1955 ja oli kiinnitettynä Oulun Teatteriin 1955–1958. Vuosina 1959–1961 hän näytteli Riihimäen Teatterissa, minkä jälkeen hän teki harrastajateatterityötä muutaman vuoden. Alhon pesti Turun kaupunginteatterin palveluksessa alkoi 1967. Alhon näyttämötehtäviin kuului muun muassa Simeonin rooli Kalle Holmbergin ohjaamassa Seitsemässä veljeksessä, josta tuli taiteellinen ja kaupallinen menestys. Syyskaudella 1972 ensi-iltansa saanutta näytelmää esitettiin kolmen vuoden aikana lähes 250 kertaa. Alhon muita merkittäviä rooleja ovat esimerkiksi: * Mikko (Jääkärin morsian) * Topias (Nummisuutarit) * Juutas (Putkinotko) * Isä Lorenzo (Romeo ja Julia) * Arthur (Tango) * McMurphy (Yksi lensi yli käenpesän) * Woyzeck (Woyzeck). Alho näytteli sivuosia muutamissa elokuvissa ja televisiotuotannoissa 1970–1990-luvuilla. Hänet on palkittu Suomen Näyttelijäliiton kultaisella taiteilijamerkillä. ==Filmografia== ===Elokuvat=== * Tulipää (1980) * Pilkkuja ja pikkuhousuja (1992) ===Televisiotuotannot=== * Seitsemän veljestä (1976) * Iso viulu – kaks sataa (1976) * Muni maailmani muni (1979) * Suomi vaarassa (1982) * Tuomittu (1996) (dokumentti; rooli: kertoja) ==Lähteet== * Suomen teatterit ja teatterintekijät, toim. Martin, Timo, Niemi, Pertti ja Tainio, Ilona, Kustannusosakeyhtiö Tammi, Helsinki 1974, ISBN 951-30-2505-5 * Suomen teatterit ja teatterintekijät 1983, toim. Tainio, Ilona, Kustannusosakeyhtiö Tammi, Helsinki 1983, ISBN 951-30-5727-5 ===Viitteet=== Luokka:Suomalaiset näyttelijät Luokka:Vuonna 1937 syntyneet Luokka:Vuonna 2021 kuolleet
Gumballin mieletön maailma

Gumballin mieletön maailma () on brittiläis-yhdysvaltalainen lapsille suunnattu animaatiosarja, jonka on luonut Ben Bocquelet. Sarjan päähenkilö on Gumball Watterson, 12-vuotias kissa, joka käy koulua kuvitteellisessa Elmoren kaupungissa. Yhdessä kultakalaveljensä Darwinin kanssa he joutuvat erilaisiin metkuihin kaupungissaan. Gumballin perheeseen kuuluvat sisko Anais, "veli" Darwin, äiti Nicole ja isä Richard. Richard on lihava vaaleanpunainen pupu, Nicole on vaaleansininen kissa, Darwin on kultakala ja Anais on vaaleanpunainen pupu. Luokka:2010-luvun yhdysvaltalaiset animaatiosarjat Luokka:Brittiläiset animaatiosarjat
Akseli Lankinen

Akseli Lankinen (s. 31. elokuuta 1997) on suomalainen maajoukkuetason lentopalloilija. Uransa alussa Perttulan Tähteä edustanut Lankinen pelasi kaudella 2017–2018 kuopiolaisen LEKA Volleyn riveissä lentopallon Mestaruusliigassa. Hän kävi Kuortaneen urheilulukiota. Uransa ensimmäiset miesten maaottelut Lankinen pelasi 17-vuotiaana kesällä 2015 Bakussa, jossa järjestettiin Euroopan kisat. Suomi pelasi Euroopan kisoissa niin sanotulla kakkosmiehistöllä, sillä samanaikaisesti Euroopan kisojen aikaan pelattiin lentopallon maailmanliigaa. Lankinen valittiin syksyllä 2015 miesten A-maajoukkueen EM-kisaryhmään yhtenä viidestä passarista, mutta hän ei tullut valituksi kisoihin. Maajoukkueen päävalmentaja Tuomas Sammelvuo totesi tiedotustilaisuudessa, että Lankisella on kova potentiaali tulevaisuutta ajatellen. Huhtikuussa 2016 julkaistussa nuorennusleikkauksen kokeneessa maajoukkueryhmässä niin ikään Lankinen on mukana yhtenä neljästä passarista. Lankinen on opiskellut viimeiset vuodet Kuortaneen urheilulukiossa. Kuortaneella hän on pelannut ja harjoitellut Suomen lentopalloliiton alaisen valmennuskeskuksen ikäluokkansa maajoukkueikäryhmässä ensiksi 2-sarjassa ja sittemmin 1-sarjassa. Huhtikuussa 2016 hän allekirjoitti kolmivuotisen sopimuksen LEKA Volleyn kanssa. == Lähteet == Luokka:Elävät henkilöt Luokka:Vuonna 1997 syntyneet Luokka:Suomalaiset lentopalloilijat
Tasavaltalaispuolue Asar

Tasavaltalaispuolue Asar on lokakuussa 2003 ensimmäisen puoluekokouksensa pitänyt ja joulukuussa 2003 rekisteröity entinen presidentti Nursultan Nazarbajevia kannattanut kazakstanilainen puolue, jota puheenjohti presidentin vanhin tytär, Dariga Nursultanqyzy Nazarbajeva. Puolue liittyi 2006 presidentti Nursultan Nazarbajevin johtamaan Otan-puolueeseen, joka muutti nimekseen Nur Otan. Se ehti toiminnassa ollessaan käydä yhdet valtiopäivien alahuoneen vaalit 2004, jossa se sai neljä valtiopäiväpaikkaa yleisillä vaaleilla olevista 67 paikasta. Puolueen perustamiskokous pidettiin lokakuussa 2003 ja se oli rekisteröity joulukuussa 2003. Puheenjohtajaksi valittiin Dariga Nuzurbajeva sekä poliittiseen seitsemän henkilöä. Puolueohjelmaan kuului pitkäaikainen Kazakstanin uudistaminen, demokraattisten muotojen syventäminen, kaikkien kazakstanilaisten hyvinvoinnin parantaminen sekä Kazakstan-2030 -ohjelman toimeenpanon kannattaminen. https://books.google.fi/books?id=EaEtVd2mPwYC&pg;=PA38&lpg;=PA38&dq;=%D0%9D%D0%B0%D1%80%D0%BE%D0%B4%D0%BD%D0%BE-%D0%BA%D0%BE%D0%BE%D0%BF%D0%B5%D1%80%D0%B0%D1%82%D0%B8%D0%B2%D0%BD%D0%B0%D1%8F+%D0%BF%D0%B0%D1%80%D1%82%D0%B8%D1%8F+%D0%9A%D0%B0%D0%B7%D0%B0%D1%85%D1%81%D1%82%D0%B0%D0%BD&source;=bl&ots;=_Q4oPsCbv8&sig;=cgLwJPzemx1mSQhVCSnLr2UY6Kg&hl;=fi&sa;=X&ved;=0ahUKEwiG6NSQ7PfLAhXJ_ywKHaIMAKQQ6AEIOTAE#v=onepage&q;=%D0%9D%D0%B0%D1%80%D0%BE%D0%B4%D0%BD%D0%BE-%D0%BA%D0%BE%D0%BE%D0%BF%D0%B5%D1%80%D0%B0%D1%82%D0%B8%D0%B2%D0%BD%D0%B0%D1%8F%20%D0%BF%D0%B0%D1%80%D1%82%D0%B8%D1%8F%20%D0%9A%D0%B0%D0%B7%D0%B0%D1%85%D1%81%D1%82%D0%B0%D0%BD&f;=false ==Mažiliksen vaalit 2004== Puolueet ja yhteenliittymät - blokit valtakunnallinen puoluevaalilista enemmistövaali ensimmäisellä vaalikierroksella enemmistövaali toisella vaalikierroksella enemmistövaali ja suhteellinen vaali yhteensä osuus Otan 7 26 9 42 54,5% Kazakstanin demokraattinen puolue Ak Žol 1 1 1,3% Tasavaltalaispuolue Asar 1 2 1 4 5,2% Kazakstanin agraaripuolue ja Kazakstanin kansalaispuolue 1 9 1 11 14,2% Kazakstanin kommunistinen puolue ja Kazakstanin demokraattinen valinta Demokraattinen puolue 1 1 1,3% Aul Kazakstanin isänmaallisten puolue Kazakstanin kommunistinen kansanpuolue Ruhanijat-puolue sitoutumattomat 8 10 18 23,4% yhteensä 10 45 22 77 100,0% ==Lähteet== * Office for Democratic Institutions and Human Rights REPUBLIC OF KAZAKHSTAN PARLIAMENTARY ELECTIONS 19 September and 3 October 2004 OSCE/ODIHR Election Observation Mission Report, page 24'' ===Viitteet=== Luokka:Kazakstanin puolueet
Stephanorhinus etruscus

Stephanorhinus etruscus on sukupuuttoon kuollut sarvikuonolaji, joka eli Euroopassa varhaisella pleistoseenilla. Osan ajasta se oli ilmeisesti Euroopan ainoa sarvikuonolaji. == Lähteet == Luokka:Esihistorialliset nisäkkäät Luokka:Sarvikuonot
Jinchang

Jinchang () on prefektuuritason kaupunki Kiinan Gansun maakunnan keskiosassa. Kaupungin pinta-ala on 8 896 neliökilometriä (luku vaihtelee eri lähteiden mukaan) ja väkiluku 464 050 (2010). Kaupungin keskusta sijaitsee linnuntietä noin 310 kilometriä maakunnan pääkaupunki Lanzhousta pohjoisluoteeseen. == Hallinnollinen jako == Piirikuntatasolla kaupunki jaetaan yhteen kaupunkipiiriin ja yhteen piirikuntaan. Jinchangin hallinnollinen jako piirikuntatasolla Nimi Kiinan kirjoitusmerkit Pinyin Jinchuan (kaupunkipiiri) 金川区 Jīnchuān Qū Yongchang 永昌县 Yǒngchāng Xiàn == Galleria == Kuva:20060423102612.jpg|Kaupunkimaisemaa. Kuva:Jinchang Railway Station, 2006-04-23.jpg|Jinchangin rautatieasema. Kuva:Town of Yongchang, Gansu Province, China, 1875 WDL2072.png|Yongchangin piirikunta vuonna 1875. Kuva:永昌钟鼓楼.jpg|Kello- ja rumputorni Yongchangissa vuonna 1910. == Lähteet == == Aiheesta muualla == * Travelchinaguide.com: Jinchang Travel Guide * Gansu Provincial Tourism Bureau: Jinchang City Luokka:Gansun kaupungit Luokka:Gansun prefektuurit
Okrug Gornji

Okrug Gornji on kylä Čiovon saarella Split-Dalmatian piirikunnassa Kroatiassa. Se kuuluu Okrugin kuntaan, joka koostuu kahdesta kylästä: Okrug Gornjista ja Okrug Donjista. Vuoden 2011 väestönlaskennan mukaan Okrug Gornjissa asui 3 081 asukasta. Okrug Gornjissa vallitsee lämmin välimerenilmasto, ja alue on yksi Välimeren aurinkoisimmista paikoista. Aurinkoisia tunteja kylässä on vuodessa noin 2 670\. Nykyisin Okrug Gornji on turistikohde. == Lähteet == == Aiheesta muualla == Okrug Gornji